Kåre Bjørkøy
Store norske leksikon,Kunst og estetikk,Musikk,Klassisk musikk,Norske klassiske sangere
Kåre Bjørkøy er en norsk sanger (tenor) og musikkforsker, som har delt sitt virke mellom utøvende og pedagogisk virksomhet.
Bjørkøy ble cand. philol i 1975 etter studier i stemmefysiologi og forskningsmetodikk. Han debuterte i rollen som Hertugen i Rigoletto av Giuseppe Verdi på Den Norske Opera i februar 1975 og har senere gjestet en rekke nordiske operascener, blant annet Kungliga Operan i Stockholm og Det Kongelige Teater i København. Han har medvirket på en rekke plateinnspillinger.Han ble tilsatt som professor i sang ved Trøndelag Musikkonservatorium i 1975 (innlemmet i NTNU fra 1996), der han var ansatt frem til 2018. I 2002–2003 ved han dosent ved Det KGL Jyske Konservatorium i Århus.Hans forskningsarbeider har fokusert på stemmens fysiologi, og han har gitt en rekke forelesninger og kurs i Sverige og Finland i tillegg til Norge. Sentrale operaroller Giuseppe Verdi: Hertugen i Rigoletto, Alvaro i La Forza del Destino, Alfred i La Traviata, Gustavo i Maskeballet, Manrico i Trubaduren og tittelrollen i Don Carlos   Giachomo Puccini: Cavaradossi i Tosca, Des Grieux i Manon Lescaut, Rodolfo i La Bohème, Pinkerton i Madama Butterfly og Pang i Turandot   Pietro Mascagni: Turriddu i Cavalleria Rusticana   Ruggero Leoncavallo: Arlekino i Pagliacci   Pjotr Tsjajkovskij: Lenskij og M. Tricquet i Eugen Onegin   Leos Janacek: Boris i Katja Kabanova   Johann Strauss den yngre: tittelrollen i Zigeunerbaron og Alfred i Flaggermusen   Wolfgang Amadeus Mozart: Belmonte i Die Entführung der Serail og tittelrollen i Idomeneo Innspillinger Edvard Grieg: fra Sigurd Jorsalfar, Olav Tryggvason, Den Bergtekne, med London Symphony Orchestra, 1978 Eivind Groven: Draumkvede, med Royal Philharmonic Orchestra, 1982 Rued Langgaard: Anti-Christ, med Sjællands Symfoniorkester, 1988  Dikt som synger, med pianisten Turid Bakke Braut, 1993/1994  Bjørkøy-tenorene, med blant annet Luftforsvarets Musikkorps, 1998  Sagaby, med blant annet TrondheimSolistene og Sigrun Bjørkøy som medsolist, 1997 Vitenskapelige publikasjoner Når Norske Sangere Synger Norsk ; i Norsk Stemmepedagogisk tidsskrift, Stemmer som stemmer, 1994)  Stemmeklang og Tungeform ; i Flerstemmige Innspill: NMH-publikasjoner 2001:1  Consequences from Emotional Stimulus on Breathing for Singers ; hovedforfatter: Professor Viggo Pettersen, UiS: i Journal of Voice, mai 2009.  Klassiske sangere og deres arbeidsmiljø ; i Mangfold og Visjon, musikkvitenskapelig antologi til Ola Kai Ledang; Tapir forlag, Trondheim 2011  May Opera Singers`Native Dialect Stimulate Emotional Expression in their Singing? Pan European Voice Conference 13, Copenhagen, Abstract Book Medforfatter i: Maarit Aura, Ahmed Geneid, Kåre Bjørkøy, Helena Rantanen & Anne Maria Laukkanen: The Nasal Musculature as a Control Panel for Singing – Why Classical Singers Use a Special Facial Expression? – Journal of Voice, 2019, Vol.33,Issue 4, pp. 510 -515 Les mer i Store norske leksikon opera